GL ไตรมาส 2/62 พลิกขาดทุน 3.85 ลบ. ครึ่งปีกำไรลดฮวบ 54% หลังรายได้ดบ.เช่าซื้อหดตัว
GL ไตรมาส 2/62 พลิกขาดทุน 3.85 ลบ. ครึ่งปีกำไรลดฮวบ 54% หลังรายได้ดบ.เช่าซื้อหดตัว
GL ไตรมาส 2/62 พลิกขาดทุน 3.85 ลบ. ครึ่งปีกำไรลดฮวบ 54% หลังรายได้ดบ.เช่าซื้อหดตัว
14 ส.ค. 2562

บริษัท กรุ๊ปลีส จำกัด (มหาชน) หรือ GL รายงานผลการดำเนินงานไตรมาส 2/62 สิ้นสุดวันที่ 30 มิ.ย.62 ดังนี้

ทั้งนี้ผลการดำเนินงานในไตรมาสดังกล่าวดังกล่าวพลิกขาดทุนเนื่องจาก บริษัทมีรายได้ดอกเบี้ยเช่าซื้อในงบการเงินรวมเป็น 452.49 ล้านบาท ลดลงจำนวน 79.28 ล้านบาทหรือคิดเป็นร้อยละ 14.91 เมื่อเปรียบเทียบกับปีก่อน โดย GLF (บริษัทย่อยในกัมพูชา) ลดลงจำนวน 44.65 ล้านบาทหรือคิดเป็นร้อยละ 35
ขณะที่ GL Leasing (Lao) Ltd. (บริษัทย่อยในประเทศลาว) ลดลงจำนวน 11.01 ล้านบาทหรือคิดเป็นร้อยละ 35 อีกทั้งบริษัทย่อยในประเทศอินโดนีเซีย ลดลงจำนวน 4.20 ล้านบาทหรือคิดเป็นร้อยละ 58 เป็นผลมาจากการหยุดชะงักของการจัดการสินเชื่อร่วมทางการเงินเนื่องจากข้อพิพาทที่ดำเนินอยู่ในปัจจุบันกับผู้ร่วมลงทุนในประเทศอินโดนีเซีย
ด้านรายได้ดอกเบี้ยจากสินเชื่อในงบการเงินรวมเป็น 29.40 ล้านบาท ลดลงจำนวน 10.88 ล้านบาทหรือคิดเป็นร้อยละ 27.01 เป็นผลมาจากการลดปริมาณพอร์ตสินเชื่อของTNB
ขณะที่หนี้สูญและหนี้สงสัยจะสูญในงบการเงินรวมเพิ่มขึ้น 4.55 ล้านบาทหรือคิดเป็นร้อยละ 4.04 เมื่อเปรียบเทียบกับปี ก่อน ซึ่งส่วนใหญ่เป็นผลมาจากการตั้งสำรองหนี้สงสัยจะสูญเพิ่มขึ้นจากบริษัทในประเทศไทย ทั้งนี้ผู้บริหารตั้งสำรองหนี้สงสัยจะสูญเพิ่มขึ้นเพื่อเตรียมตัวสำหรับมาตรฐานการบัญชี TFRS9 ที่จะบังคับใช้ในอนาคต
นอกจากนี้บริษัทยังมีการขาดทุนจากการจำหน่ายทรัพย์สินรอการขายเพิ่มขึ้นจาก 68.09 ล้านบาท เป็น 71.73 ล้านบาท เพิ่มขึ้น 3.64 ล้านบาท หรือคิดเป็นร้อยละ 5.34 ซึ่งเป็นผลมาจากอัตราการยึดสินทรัพย์ที่เพิ่มขึ้นของบริษัทฯ